Suschter gseht's hie aber scho ganz wohnlich üs: Dum Billigschreiner üsum Nachbarland und de Griänu Schweschtre sei Dank. Was mer der Momänt no wirkli fehlt, we dass mine Lieblingsdän schich emal zum Nachbar biwegti und du Borrer entlehnti - bi isch heicht no gotsch es Bild und  wier hei öi no kei Deckulampä … brüchte wer jetz öi no gar nid, will's im skandinavischu Summer eh fasch nie wirkli ganz ganz ganz dunkl isch… dasch apa öi der Grund (oder villi öi nur mini Üsred) fer das ich grad eso gar kei Schlafrhythmus hä… nid dassi suschter deschwärd es Muschter weri aber wennd ds Mitternacht no di Dämmrig gsehsch am Horizont, müesch scho me ufd Ür lüegu, wäder ufd eigunt Ür lose. Amal ich. Und darmit güet Nacht